Lav et referat af nedenstående tekst:

Tekst:
Arrangementet blev for første gang afholdt sidste år, og der var det så stor en succes, at man i år gentog succesen. - Ligesom vi har genbrugspladsen, hvor vi også modtager alle de ting, vi ikke skal bruge mere, men som vi kan give videre til andre, så har vi bare opdaget, at der er et kæmpe potentiale i alt det frugt og grønt, vi alle sammen har hjemme i haven, siger Tina Bjerre, der er eventkoordinator på Renovest. Over to dage kom der flere besøgende, der havde mange forskellige ting med, de ville bytte. Fælles for de fleste besøgende var, at de havde æbler med, da Renovest havde stillet en æblepresser til rådighed. Over 200 liter æblemost blev der presset, og mens presseren kom på overarbejde, så blev der byttet på livet løs. - Jeg havde hørt om den her dag, og jeg synes bare, at det var alle tiders ide. Jeg kan godt lide, når vi kan bruge hinandens ting, og at vi ikke skal have tegnebogen op af lommen, siger Inge Marie Kristensen, der var kommet fra Østrup. Sammen med Anne Lise Djørup fra Hobro fik hun lavet en god byttehandel. - Jeg fik lige det, jeg ville have. Jeg fik en kvan og en fuchsia, siger Anne Lise Djørup. - Jeg fik både stauder, liljer og meget andet, så det var bare lækkert, siger Inge Marie Kristensen. Den store byttedag var så stor en succes, at Renovest gentager succesen den 13. oktober, hvor der igen vil være mulighed for at gøre en god byttehandel.

Referat:
Normalt tager de i mod affald og genbrug på Renovest ved Løgstør, men fredag inviterede de til store torvedag, hvor alle kunne komme og bytte alt fra gulerødder til blomster.